text: নিম্নে বাংলাদেশে কিছু রেল দুর্ঘটনা, ঘটনা ও দুর্যোগের তালিকা দেওয়া হল।
  
  ১৯৪৭ 
  
   ১৭/০৫/১৯৪৭: তৎকালীণ ব্রিটিশ ভারতে আসাম বেঙ্গল রেলওয়ের আখাউড়া-লাকসাম-চট্টগ্রাম মিটার গেজ রেলপথে কমলাসাগর/কসবা ও নয়নপুরের মধ্যে একটি এক্সপ্রেস ট্রেন লাইনচ্যুত হয় ও ট্রেনের গাড়িগুলো একটি বাঁধের দিকে গড়িয়ে পড়ে যায়। ৩৬ জন নিহত ও ৫৮ জন আহত হন।
  
  ১৯৭১ 
  
   ০১/০৮/১৯৭১ অথবা ২৮/০৮/১৯৭১: চট্টগ্রাম জেলার মীরসরাই ও মাস্তাননগর রেলওয়ে স্টেশনের মধ্যে অবস্থিত মোহামায়া রেলওয়ে সেতুতে বাংলাদেশের স্বাধীনতা যুদ্ধ চলাকালীন সময় গেরিলা অভিযান চালানো হয়। উল্কা এক্সপ্রেস সেই সেতু অতিক্রমকালীন সময়ে গেরিলা বাহিনি কর্তৃক বোমা বিস্ফোরণে ক্ষতিগ্রস্ত হয়। ট্রেনটির লোকোমোটিভ ও চারটি কোচ খাদে পড়ে যায়। এই অভিযানে প্রায় ১০ জনের মতো পাকিস্তানি সেনা নিহত ও ৫ জন সেনা আহত হন। অনেক বাঙালীও এই বিস্ফোরণে নিহত হন।
  
  ২০১৩ 
  
   ৩০/০৭/ ২০১৩: চট্টগ্রাম জেলার বোয়ালখালী উপজেলায় পতেঙ্গা থেকে আসা একটি তেলবাহী ট্রেনের তিনটি ওয়াগন লাইনচ্যুত হয়, ফলে চট্টগ্রাম–দোহাজারী রুটে ট্রেন চলাচল বিঘ্নিত হয়।
  
  ২০১৪ 
  
   ১৪/০১/২০১৪: চাঁদপুর রেলওয়ে স্টেশনের সামনে রাতে প্রায় ১১:৪৫ এর দিকে ১৭৩ নং লোকাল ট্রেনের দুটি কোচ লাইনচ্যুত হয়। তবে এতে কোনো হতাহতের ঘটনা ঘটেনি।
   ০৫/০২/২০১৪: চট্টগ্রাম জেলার পাহাড়তলী লোকো শেডের সামনে সিগন্যাল ত্রুটির ফলে লাইন অতিক্রম করার সময় সকাল ৬টা ৪৫ মিনিটে ঢাকাগামী সুবর্ণ এক্সপ্রেসের লোকোমোটিভ লাইনচ্যুত হয়। তবে এতে ট্রেনের কোনো ক্ষয়ক্ষতি বা কোনো যাত্রীর হতাহতের ঘটনা ঘটেনি। প্রায় দুই ঘণ্টা পর ট্রেনটি উদ্ধার করা হয়।
  ১০/০৭/ ২০১৪: পতেঙ্গা থেকে আসা একটি তেলবাহী ট্রেন দোহাজারী পিকিং পাওয়ার প্ল্যান্টে চুল্লি-তেল নিয়ে যাচ্ছিলো। কিন্তু ভোর ০৬:৩০ এর দিকে ফৌজদারহাট রেলওয়ে স্টেশনের সামনে ট্রেনটির লোকোমোটিভ ও ছয়টি ওয়াগন লাইনচ্যুত হয়, যার মধ্যে তিনটি ওয়াগন থেকে মোট প্রায় ৯৬,৬৩০ লিটার (২১,২৫৫ গ্যালন) তেল লিক হয় এবং পার্শ্ববর্তী খালে প্রবাহিত হয়ে যায়। এই তেলে খাল ও এর কাছে সমুদ্রে বসবাসকারী জীবের উপর ক্ষতিকর প্রভাব ফেলবে বলে ধারণা করা হয়। লোকোমাস্টার কর্তৃক সিগন্যাল অমান্য করার ফলে দূর্ঘটনাটি ঘটেছিল বলে ধারণা করা হয়। একই সময় অল্পের জন্য ৫০০ জন যাত্রী বহনকারী সিলেট থেকে চট্টগ্রামগামী উদয়ন এক্সপ্রেসের সাথে তেলবাহী ট্রেনটি দুর্ঘটনা ঘটেনি।
  
  ২০১৫ 
  
   ০৫/০২/২০১৫: জয়দেবপুর জংশনে তুরাগ কমিউটার প্রবেশের সাথে সাথে ট্রেনটির দুটি কোচে কিছু দুর্বৃত্তরা আগুন দেয়। এ সময় ট্রেন থেকে পালানোর সময় এক দুর্বৃত্তকে যাত্রীরা আটক করে। এই ঘটনায় কেউ হতাহত হয়নি।
   ১২/০২/২০১৫: চট্টগ্রামগামী মেঘনা এক্সপ্রেস ট্রেনের সাথে সকাল ১১টায় চট্টগ্রামের পাহাড়তলী থানার এ. কে. খান রেল ক্রসিং-এ একটি বাসের সংঘর্ষ হয়। এতে ২ জন নিহত ও ২৫ জন আহত হন।
   ১৯/০২/২০১৫: কিছু হরতাল সমর্থকেরা মেঘনা এক্সপ্রেসের কোচ নং. ২০২৪ এ পেট্রোল ঢেলে আগুন জ্বালিয়ে দেয়। এতে করে কোচের আসন নং. ৪৮, ৪৯, ৫০ এবং ৫১ এর কিছু অংশ পুড়ে যায়।
  
  ২০১৬ 
  
   ০১/০৩/২০১৬: তুরাগ কমিউটার সোয়া ৭টার দিকে জয়দেবপুর জংশনে এসে ৩ নং লাইনে দাঁড়ায়। এ সময় ঢাকাগামী দ্রুতযান এক্সপ্রেস দুই নম্বর লাইনে ছাড়ার অপেক্ষায় ছিল। এ সময় তুরাগ কমিউটারের লোকোমোটিভ পরিবর্তন করার জন্য ঘুরে দুই নম্বর লাইনে গিয়ে দ্রুতযান এক্সপ্রেসের পেছনে সজোরে ধাক্কা দেয়। এতে ট্রেনের পেছনের কোচের দুইটি চাকা লাইনচ্যুত হয়ে অন্তত পাঁচ যাত্রী আহত হন। আর তুরাগের লোকোর রেলিংয়ে থাকা এক শিশু নিহত হয়।
   ১৭/০৮/২০১৬: চট্টগ্রামগামী সাগরিকা এক্সপ্রেসের সাথে চট্টগ্রাম রেলওয়ে স্টেশনের সীমানা প্রাচীরের সাথে সংঘর্ষ হয়। তবে এতে কোনো হতাহতের ঘটনা ঘটেনি।
  ১৪/০৯/২০১৬: একটি মালবাহী ট্রেন চট্টগ্রাম জেলার ফৌজদারহাট এলাকায় লাইনচ্যুত হয়। এতে লোকোমাস্টার ও সহকারী লোকোমাস্টার আহত হন।
   ০৭/১০/২০১৬: হবিগঞ্জ জেলার মাধবপুর উপজেলার নোয়াপাড়া রেলওয়ে স্টেশনের নিকট  পারাবত এক্সপ্রেস লাইনচ্যুত হয়। এতে ট্রেনটির ২৯৩৩ নং. লোকোমোটিভ ও দুটি কোচে আগুন ধরে যায়। এতে লোকোমোটিভের ড্রাইভার ক্যাব এবং বৈদ্যুতিক বাক্স ধ্বংস হয়ে যায়।
  
  ২০১৮ 
  
   ০৯/০৩/২০১৮: চাঁদপুর রেলওয়ে স্টেশনে পৌঁছার ৫ মিনিট পূর্বে চাঁদপুরগামী মেঘনা এক্সপ্রেসের পাওয়ার কার নং. ৮৩৫৮ এ ওভারহিটিং এর ফলে আগুন ধরে যায়। পরিস্থিতি খারাপ হবার পূর্বেই রেলওয়ে স্টাফগন আগুন নিভাতে সক্ষম হন। প্রায় ৩০ জন যাত্রী আগুনে আতংকিত হয়ে দ্রুত ট্রেন থেকে নামার সময় আহত হন।
   ১৫/০৩/২০১৮: বিকেল সাড়ে তিনটার দিকে ঢাকা জেলার বনানী রেলওয়ে স্টেশনের কাছে মহাখালী আমতলী এলাকায় চট্টগ্রামগামী সুবর্ণ এক্সপ্রেসের গ ও ঘ কোচের সংযোগস্থলে অগ্নিকাণ্ডের ঘটনা ঘটে। তবে আগুন লাগার কারণ জানা যায়নি। পরে রেলওয়ের কর্মী, যাত্রী ও ফায়ার সার্ভিসের কর্মীরা আগুন নিভিয়ে ফেলেন। এ ঘটনায় কেউ হতাহত হননি।
   ২৮/১১/২০১৮: চাঁদপুরগামী মেঘনা এক্সপ্রেস ফেনী জেলার শর্শদী রেল গেটে একটি লোকাল বাসের সাথে সংঘর্ষ হয়। এতে ৫ জন নিহত ও ১৫ জন আহত হন।
  
  ২০১৯ 
  
   ২৮/০৫/২০১৯: চাঁদপুর জেলার হাজীগঞ্জ রেলওয়ে স্টেশন সংলগ্ন এলাকায় চাঁদপুরগামী মেঘনা এক্সপ্রেসের নিচে কাটা পড়ে এক ব্যক্তি নিহত হন।
   ১৫/০৬/২০১৯: চট্টগ্রামগামী মেঘনা এক্সপ্রেস প্রায় দেড় ঘণ্টা দেরীতে নাঙ্গলকোট রেলওয়ে স্টেশনে আসায় বিক্ষুব্ধ যাত্রীরা স্টেশনের দরজা-জানালা ভেঙ্গে দেয়।
   ২৫/০৮/২০১৯: ফেনী জেলার গোডাউন কোয়ার্টার এলাকা সংলগ্ন রেল ক্রসিং এ মেঘনা এক্সপ্রেসে কাটা পড়ে এক কিশোর নিহত হন।
   ০৩/১০/২০১৯: বিকেল সাড়ে ৪টার দিকে রংপুর জেলার কাউনিয়া জংশনে উত্তরবঙ্গ মেইল লোকোমোটিভ পরিবর্তনের সময় কোচে গিয়ে সজোরে ধাক্কা লাগে। এতে ঘটনাস্থলেই ১ জন নিহত হয় ও অন্তত ৪০ জন আহত হন।
   ১২/১১/২০১৯: দেখুন মন্দবাগ ট্রেন সংঘর্ষ।
  
  ২০২০ 
  
   ০৭/০১/২০২০: চট্টগ্রামগামী সুবর্ণ এক্সপ্রেসে সন্ধ্যা ৬টার দিকে কুমিল্লা জেলার গোমতি সেতু এলাকায় পাথর নিক্ষেপের ঘটনায় ৪ জন যাত্রী আহত হয়েছেন।
   ০১/০৩/২০২০: লাকসাম জংশন রেলওয়ে স্টেশন অতিক্রমকালে সুবর্ণ এক্সপ্রেস ট্রেনের ৬৫০৮ নং তাপানুকুল চেয়ার কোচের বগিতে চাকা ও স্প্রিং-এর মধ্যে সংঘর্ষের ফলে এক্সেল গরম হয়ে গেলে কোচটিতে আগুন লাগে। ফলে ট্রেনটিকে দ্রুত থামাতে হয়। তবে এই ঘটনায় কেউ হতাহত হয়নি।
   ২৪/০৯/২০২০: নারায়ণগঞ্জগামী নারায়ণগঞ্জ লোকাল ট্রেনটি নারায়ণগঞ্জের দুই নং গেট অতিক্রম করার পর এর চারটি কোচ লাইনচ্যুত হয়। তবে এতে কোনো হতাহতের ঘটনা ঘটেনি।
   ২৬/০৯/২০২০: ঢাকাগামী ২১৫ নং নারায়ণগঞ্জ লোকাল ট্রেনটি নারায়ণগঞ্জ–চাষাঢ়ার মধ্যে লাইনচ্যুত হয়। তবে এতে কোনো হতাহতের ঘটনা ঘটেনি।
   ০২/১০/২০২০: টাঙ্গাইল জেলার কা‌লিহাতী উপজেলার হাতিয়া নামক এলাকায় কাভার্ডভ‌্যান ও পিকআপ সংঘর্ষ হয়। এতে কাভার্ডভ‌্যান‌টি ছিট‌কে চলন্ত সিরাজগঞ্জ এক্সপ্রেসের পাওয়ার কারের সাথে সংঘর্ষ হয়। এরপর সে‌টি দ্বিতীয়বার ছিট‌কে ট্রেনের তে‌লের টে‌ঙ্কির সা‌থে সংঘর্ষ হ‌লে তে‌লের টে‌ঙ্কি ক্ষতিগ্রস্ত হ‌য়ে তেল বের হ‌তে থা‌কে। এই দুর্ঘটনায় কাভার্ডভ্যানের চালক নিহত হয় এবং অন্তত চারজন আহত হয়।
  ১৬/১০/২০২০: যশোর জেলার অভয়নগর এলাকায় একটি অবৈধ লেভেল ক্রসিংয়ে ট্রেনের সঙ্গে প্রাইভেট কারের ধাক্কায় ৫ জনের মৃত্যু হয়।
   ০৭/১১/২০২০: ভোর চারটার দিকে গাজীপুর জেলার বঙ্গবন্ধু হাই-টেক সিটি রেলওয়ে স্টেশনের নিকটবর্তী সোনাখালী এলাকার একটি রেল ক্রসিং-এ একটি যাত্রীবাহী বাসের সাথে ৭৬৬ ডাউন নীলসাগর এক্সপ্রেসের সংঘর্ষ হয়। এতে বাসের একজন যাত্রীসহ ২ জন মারা যান। আহত তিনজনকে কালিয়াকৈর উপজেলা স্বাস্থ্য কমপ্লেক্সে নেওয়ার পর আরও একজন মারা যান।
  ২১/১১/২০২০: সন্ধ্যা ৭টা ১০ মিনিটে যশোর জেলার মুড়লি রেলক্রসিংয়ে রাজশাহী থেকে আসা খুলনাগামী কপোতাক্ষ এক্সপ্রেসের সাথে যশোরের নওয়াপাড়া থেকে চাঁপাইনবাবগঞ্জগামী কয়লাবোঝাই একটি ট্রাকের সংঘর্ষ হয়। এতে ট্রাকের চালক নিহত এবং হেলপার আহত হন।
  ০৬/১২/২০২০: সকাল ১১টা বা ১২টার দিকে হবিগঞ্জ জেলার শাহজীবাজার রেলওয়ে স্টেশনের নিকট চট্টগ্রাম থেকে সিলেটগামী একটি তেলবাহী ট্রেনের পাঁচটি ওয়াগন লাইনচ্যুত হয়ে ট্রেনটি ট্র্যাকের পাশে পড়ে যায় এবং তাতে অগ্নিকান্ডের ঘটনা ঘটে।
  ১৯/১২/২০২০: সকাল প্রায় ৭টার দিকে জয়পুরহাট জেলার জয়পুরহাট সদর উপজেলার পুরানাপৈল রেল ক্রসিং-এ একটি যাত্রীবাহী বাসের সাথে রাজশাহীগামী উত্তরা এক্সপ্রেসের সংঘর্ষ হয়। এই দুর্ঘটনায় অন্তত ১২ জন নিহত ও ৩ বা ৮জন আহত হন।
  
  তথ্যসূত্র 
  
   
  
   
  বিষয়শ্রেণী:দেশ অনুযায়ী রেল পরিবহন দুর্ঘটনা ও ঘটনার তালিকা
title: বাংলাদেশে রেল দুর্ঘটনার তালিকা